pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกฯ หารือรัฐมนตรีพาณิชย์สหรัฐฯ กระชับความร่วมมือด้านเศรษฐกิจ ในฐานะหุ้นส่วนที่เชื่อถือได้ ในห่วงโซ่อุปทานอุตสาหกรรมสำคัญของสหรัฐฯ
วันเสาร์ที่ 18 พฤศจิกายน 2566
​นายกฯ หารือรัฐมนตรีพาณิชย์สหรัฐฯ กระชับความร่วมมือด้านเศรษฐกิจ ในฐานะหุ้นส่วนที่เชื่อถือได้ ในห่วงโซ่อุปทานอุตสาหกรรมสําคัญของสหรัฐฯ
​นายกฯ หารือรัฐมนตรีพาณิชย์สหรัฐฯ กระชับความร่วมมือด้านเศรษฐกิจ ในฐานะหุ้นส่วนที่เชื่อถือได้ ในห่วงโซ่อุปทานอุตสาหกรรมสําคัญของสหรัฐฯ
เมื่อวันที่ 16 พฤศจิกายน 2566 ณ ศูนย์ประชุมมอสโกนี นครซานฟรานซิสโก สหรัฐอเมริกานายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับนางจีนา เอ็ม. เรมอนโด รัฐมนตรีว่าการกระทรวงพาณิชย์สหรัฐอเมริกา ในห้วงการประชุมผู้นําเขตเศรษฐกิจเอเปค ณ นครซานฟรานซิสโก นายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีฯ สนับสนุนการเป็นเจ้าภาพการประชุมเอเปคของสหรัฐฯ และแลกเปลี่ยนข้อคิดเห็นเรื่องนโยบายและพัฒนาการด้านเศรษฐกิจของไทยและสหรัฐฯ โดยย้ําถึงความมุ่งมั่นในการขับเคลื่อนนโยบายการทูตเศรษฐกิจเชิงรุก และสนใจส่งเสริมพัฒนาความร่วมมือกับสหรัฐฯ ในฐานะหุ้นส่วนที่เชื่อถือได้ (reliable partner) ในห่วงโซ่อุปทานอุตสาหกรรมสําคัญของสหรัฐฯ โดยเฉพาะเซมิคอนดักเตอร์ ยานยนต์ไฟฟ้า และการเปลี่ยนผ่านไปสู่พลังงานสีเขียว โดยรัฐมนตรีว่าการกระทรวงพาณิชย์สหรัฐฯ ย้ําความพร้อมที่จะทํางานอย่างใกล้ชิดกับนายกรัฐมนตรี เพื่อขับเคลื่อนความร่วมมือที่เป็นรูปธรรมต่อไป
รัฐบาลไทย-ข่าวทำเนียบรัฐบาล-Prime Minister meets with U.S. Secretary of Commerce to strengthen economic cooperation as a trusted partner and further proactive economic diplomacy
วันเสาร์ที่ 18 พฤศจิกายน 2566
Prime Minister meets with U.S. Secretary of Commerce to strengthen economic cooperation as a trusted partner and further proactive economic diplomacy
Prime Minister meets with U.S. Secretary of Commerce to strengthen economic cooperation as a trusted partner and further proactive economic diplomacy
On 16 November 2023 H.E. Mr. Srettha Thavisin, Prime Minister and Minister of Finance, had a bilateral meeting with the Honorable Gina M. Raimondo, U.S. Secretary of Commerce, during the APEC Economic Leaders' Week in San Francisco, United States.
The Prime Minister underscored Thailand’s support for the U.S.’ APEC Host Year and its priorities and exchanged views on the economic policies and developments in Thailand and the U.S. The Prime Minister reiterated the Government’s commitment to proactive economic diplomacy and willingness to be the U.S. trusted and reliable supply chain partner, especially in areas of mutual interest, such as semiconductor, EV and green energy transition. The U.S. Secretary of Commerce expressed her keen interest to work closely with the Prime Minister to drive tangible cooperation between Thailand and the U.S. in this matter.
รัฐบาลไทย-ข่าวทำเนียบรัฐบาล-สรรพสามิตเดินหน้าปราบบุหรี่เถื่อนต่อเนื่อง จับบุหรี่ลักลอบที่จังหวัดกระบี่ มูลค่าปรับกว่า 20 ล้านบาท
วันจันทร์ที่ 27 พฤศจิกายน 2566
27/11/2566
สรรพสามิตเดินหน้าปราบบุหรี่เถื่อนต่อเนื่อง จับบุหรี่ลักลอบที่จังหวัดกระบี่ มูลค่าปรับกว่า 20 ล้านบาท
สรรพสามิตเดินหน้าปราบบุหรี่เถื่อนลักลอบหนีภาษีต่อเนื่อง ล่าสุดจับบุหรี่เถื่อน ณ ศูนย์กระจายสินค้าของเกาะลันตา จ.กระบี่ จํานวน 21,490 ซอง มูลค่าปรับกว่า 20 ล้านบาท
นายภาคภูมิ ตันธนศรีกุล เลขานุการกรม ในฐานะรองโฆษกกรมสรรพสามิต กล่าวถึงความคืบหน้าในการดําเนินมาตรการปราบปรามบุหรี่เถื่อน ตามนโยบายของนายเอกนิติ นิติทัณฑ์ประภาศ อธิบดีกรมสรรพสามิต ในการปราบปรามสินค้าผิดกฎหมายที่มีการลักลอบนําเข้าโดยไม่ได้เสียภาษี ซึ่งส่งผลกระทบต่อผู้ประกอบการที่ค้าขายและชําระภาษีอย่างสุจริตให้ได้รับความเป็นธรรม รวมถึงเป็นการดูแลผู้บริโภคในเรื่องความปลอดภัยและได้สินค้าที่มีคุณภาพ
โดยเมื่อวันที่ 22 พฤศจิกายน 2566 สํานักงานสรรพสามิตภาคที่ 8 และสํานักงานสรรพสามิตพื้นที่กระบี่ สืบทราบว่าจะมีการลักลอบส่งพัสดุเป็นบุหรี่หนีภาษีจํานวนมากในพื้นที่ เกาะลันตา จ.กระบี่ จึงได้ลงพื้นที่ตรวจสอบพัสดุ ณ ศูนย์กระจายสินค้าของเกาะลันตา จ.กระบี่ ปรากฏว่าพบพัสดุต้องสงสัย เมื่อตรวจสอบภายในพบบุหรี่หนีภาษี ไม่ติดอาการแสตมป์ตามกฎหมาย จํานวน 21,490 ซอง มูลค่า 2,524,237 บาท ประมาณการค่าปรับ 22,931,254.50 บาท จึงได้ทําการตรวจยึดของกลางทั้งหมดไว้เพื่อดําเนินการตามกฎหมายต่อไป
สําหรับบุหรี่เถื่อนจํานวนดังกล่าวนี้ จากการตรวจสอบเชิงลึกพบว่าเป็นบุหรี่เถื่อนที่ลักลอบขนมาจากประเทศเพื่อนบ้านมาทางช่องทางธรรมชาติผ่านด่านบ้านแหลม จ.จันทบุรี จากนั้นนําเข้าระบบไปรษณีย์ไปศูนย์กระจายสินค้า ปณ.ศรีราชา จ.ชลบุรี เพื่อส่งไปยังศูนย์ไปรษณีย์ชุมพร แล้วส่งไปยังปลายทาง ณ ไปรษณีย์ เกาะลันตา จ.กระบี่ เพื่อขายให้ลูกค้าบนเกาะลันตาและกระจายต่อในเขตภาคใต้และภาคตะวันตก
ในการนี้ เพื่อเป็นการป้องกันและปราบปรามขบวนการค้าบุหรี่เถื่อนข้ามประเทศ และผู้กระทําความผิดตาม พ.ร.บ.ภาษีสรรพสามิต 2560 อย่างเคร่งครัด กรมฯ ได้สั่งการให้เจ้าหน้าที่ชุดเฉพาะกิจทั่วประเทศเร่งลงพื้นที่ตรวจสอบปราบปรามตามพื้นที่เป้าหมาย รวมถึงการลงพื้นที่ตรวจสอบศูนย์คัดแยกกระจายสินค้าในพื้นที่เสี่ยง เพื่อป้องกันการกระจายบุหรี่เถื่อนไปยังพื้นที่ต่าง ๆ ตลอดจนการป้องกันและปรามปราบโดยการจับผู้ค้ารายใหญ่ เพื่อไม่ให้เกิดการกระทําผิดกฎหมายหรือหลีกเลี่ยงการเสียภาษี โดยจะมีการดําเนินการต่อเนื่อง อย่างสม่ําเสมอเพื่อลดผลกระทบที่มีต่อร้านค้าปลีกถูกกฎหมายและดูแลสุขภาพของพี่น้องประชาชนให้ได้บริโภคสินค้าที่มีคุณภาพและได้มาตรฐาน
ทั้งนี้ หากประชาชนท่านใดทราบเบาะแสหรือพบเห็นการกระทําความผิดเกี่ยวกับสินค้าที่ต้องเสียภาษีสรรพสามิต สามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ สายด่วน 1713 ได้ตลอด 24 ชั่วโมง หรืออีเมล์ excise_hotline@excise.go.th
https://webdev.excise.go.th/act2560/files/secretary/press18.pdf
รัฐบาลไทย-ข่าวทำเนียบรัฐบาล-มท.1 กำชับทุกจังหวัดอำนวยความสะดวก ดูแลความปลอดภัยประชาชนเดินทางท่องเที่ยว พร้อมเฝ้าระวังอุบัตภัยทางน้ำ ไฟไหม้ในเทศกาลลอยกระทง
วันจันทร์ที่ 27 พฤศจิกายน 2566
27/11/2566
มท.1 กําชับทุกจังหวัดอํานวยความสะดวก ดูแลความปลอดภัยประชาชนเดินทางท่องเที่ยว พร้อมเฝ้าระวังอุบัตภัยทางน้ํา ไฟไหม้ในเทศกาลลอยกระทง
มท.1 กําชับทุกจังหวัดอํานวยความสะดวก ดูแลความปลอดภัยประชาชนเดินทางท่องเที่ยว พร้อมเฝ้าระวังอุบัตภัยทางน้ํา ไฟไหม้ในเทศกาลลอยกระทง
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า วันนี้ (27 พ.ย. 66) เป็นวันลอยกระทง ที่คาดว่าประชาชน นักท่องเที่ยวทั้งชาวไทยและต่างชาติจะมีการเดินทางไปร่วมงานในพื้นที่ซึ่งหน่วยงานรัฐ ภาคประชาชน และเอกชนจัดขึ้นเป็นจํานวนมาก นายอนุทิน ชาญวีรกูล รองนายกรัฐมนตรีและรมว.มหาดไทย ได้มีความห่วงใยในเรื่องของความปลอดภัยของประชาชน และนักท่องเที่ยว จึงได้กําชับให้ทุกจังหวัดและหน่วยงานที่เกี่ยวข้องดําเนินการตามข้อสั่งการที่กองบัญชาการป้องกันและบรรเทาสาธารณภัยแห่งชาติส่งถึงทุกจังหวัด เพื่อลดโอกาสเกิดอุบัติภัยที่อาจสร้างความสูญเสียต่อชีวิตและทรัพย์สินของประชาชน
ทั้งนี้ ขอให้ชุดปฏิบัติการจากการบูรณาการกําลังร่วมกับหน่วยงานในแต่ละพื้นที่ทั้งราชการพลเรือน ตํารวจ ทหาร ประชาชนจิตอาสา พร้อมทั้งสั่งใช้อาสาสมัครป้องกันภัยฝ่ายพลเรือน (อปพร.) สนับสนุนการการอํานวยความสะดวก ด้านการจราจร การรักษาความสงบเรียบร้อย การเฝ้าระวังบริเวณที่ประชาชนหนาแน่น ระวังอุบัติภัยทางน้ํา บริเวณโป๊ะ ท่าเทียบเรือโดยสาร สถานที่ริมน้ํา ที่ประชาชนใช้ลอยกระทง จุดเสี่ยงต่อการเกิดอันตราย มีหน่วยบริการการแพทย์ฉุกเฉิน ประจําบริเวณสถานที่จัดงาน เพื่อให้ความช่วยเหลือได้ทันที
น.ส.ไตรศุลี กล่าวว่า นายอนุทิน ยังได้กําชับเรื่องการเฝ้าระวังอัคคีภัย เนื่องจากจะมีกิจกรรมตามประเพณี ความเชื่อ ที่อาจเพิ่มความเสี่ยงในการเกิดเหตุได้ไม่ว่าจะเป็น การจุดพลุ ประทัด ดอกไม้เพลิง ยิงปืนขึ้นฟ้า ปล่อยโคมลอย ขอให้มีการจัดหน่วยเคลื่อนเร็วพร้อมอุปกรณ์ดับเพลิง อุปกรณ์กู้ภัย ที่สามารถเข้าพื้นที่เพื่อระงับเหตุได้ทันท่วงที
"ก่อนเทศกาลลอยกระทงจะเริ่มขึ้น ท่าน มท.1 ได้สั่งการให้ทุกจังหวัดเตรียมการในส่วนที่เกี่ยวข้องกับภารกิจของกระทรวงมหาดไทยให้พร้อม เพื่อสนับสนุนภาคการท่องเที่ยวตามนโยบายของรัฐบาล พร้อมกับเน้นย้ําเรื่องการการรณรงค์ ประชาสัมพันธ์สร้างการรับรู้และเชิญชวนประชาชนร่วมกันดูแลความสะอาดของแหล่งน้ํา เพื่อช่วยกันลดขยะและสิ่งกีดขวางทางน้ําเพื่อลดผลกระทบต่อสิ่งแวดล้อม” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายกฯ เตรียมหารือ นายกฯ มาเลเซีย เร่งรัด ถนน-สะพาน เชื่อมการค้าระหว่างกัน
วันอาทิตย์ที่ 26 พฤศจิกายน 2566
นายกฯ เตรียมหารือ นายกฯ มาเลเซีย เร่งรัด ถนน-สะพาน เชื่อมการค้าระหว่างกัน
.....
นายเศรษฐา ทวีสิน นายกรัฐมนตรีและรมว.กค. จะลงพื้นที่ชายแดนไทย-มาเลเซีย ณ ด่านสะเดา จ.สงขลา ในช่วงเช้าวันพรุ่งนี้ (27 พ.ย.66) เพื่อสํารวจความคืบหน้าการพัฒนาพื้นที่ชายแดนไทย-มาเลเซีย และ หารือทวิภาคีกับดาโตะ เซอรี อันวาร์ อิบราฮิม (Dato’ Seri Anwar Ibrahim) นายกรัฐมนตรีมาเลเซีย
.
สืบเนื่องจากการเยือนมาเลเซียอย่างเป็นทางการเมื่อวันที่ 11 ต.ค.66 ไทย และ มาเลเซีย เห็นพ้องผลักดันการค้าชายแดน แก้ปัญหาความแออัดของด่านสะเดา ก่อสร้างเส้นทางเชื่อมด่านสะเดาแห่งใหม่กับด่านบูกิตกายูฮิตัมของมาเลเซีย
.
ตั้งเป้าจะเพิ่มมูลค่าการค้าระหว่างกันให้ถึง 30,000 ล้านดอลลาร์สหรัฐ ภายในปี 2568
.
อ่านเพิ่มเติม >>https://www.thaigov.go.th/news/contents/details/75232
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“คารม” เผย กรมการจัดหางานเปิดรับสมัครคัดเลือกผู้ฝึกงานเทคนิคในประเทศญี่ปุ่น ปี 2567 ครั้งที่ 1 (เพศชาย) ในตำแหน่งผู้ฝึกปฏิบัติงานทางเทคนิค ประเภทงานอุตสาหกรรม  การผลิตและก่อสร้าง
วันจันทร์ที่ 27 พฤศจิกายน 2566
27/11/2566
​“คารม” เผย กรมการจัดหางานเปิดรับสมัครคัดเลือกผู้ฝึกงานเทคนิคในประเทศญี่ปุ่น ปี 2567 ครั้งที่ 1 (เพศชาย) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรม  การผลิตและก่อสร้าง
​“คารม” เผย กรมการจัดหางานเปิดรับสมัครคัดเลือกผู้ฝึกงานเทคนิคในประเทศญี่ปุ่น ปี 2567 ครั้งที่ 1 (เพศชาย) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรม  การผลิตและก่อสร้าง สมัครออนไลน์ฟรีถึง 8 ธันวาคมนี้
วันที่ 27 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี แจ้งข่าวดี รัฐบาล โดยกรมการจัดหางาน กระทรวงแรงงานเปิดรับสมัครคัดเลือกผู้ฝึกงานเทคนิคในประเทศญี่ปุ่น ปี 2567 ครั้งที่ 1 (เพศชาย) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรม การผลิตและก่อสร้าง
นายคารม กล่าวว่า ผู้ที่ผ่านการคัดเลือกเป็นผู้ฝึกปฏิบัติงานเทคนิคฯ จะได้รับเบี้ยเลี้ยงเดือนแรก 80,000 เยน หรือประมาณ 19,040 บาท ค่าที่พัก ค่าน้ํา-ค่าไฟ ฟรี และเดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่น หรือประมาณ 35,000 บาทต่อเดือน ไม่รวมค่าทํางานล่วงเวลา เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน
“สําหรับผู้สนใจสามารถสมัครทางออนไลน์ ฟรี ไม่มีค่าใช้จ่าย ระหว่างวันที่ 13 พฤศจิกายน - 8 ธันวาคม 2566 ที่เว็บไซต์ doe.go.th/overseas โดยสามารถศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ ทั้งนี้ ผู้ที่ต้องการสอบถามข้อมูลเพิ่มเติม ติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร. 1506 กด 2 กรมการจัดงาน หรือสายด่วนกรมการจัดหางาน โทร. 1694” นายคารม กล่าว
รัฐบาลไทย-ข่าวทำเนียบรัฐบาล-“สุขสันต์วันลอยกระทง” รัฐบาลขอให้ประชาชนเฉลิมฉลองอย่างปลอดภัย และของดการปล่อยปล่อยวัตถุอันตรายขึ้นสู่ท้องฟ้า ป้องกันอัคคีภัย และสร้างอุปสรรค ในการสัญจรทางอากาศ
วันจันทร์ที่ 27 พฤศจิกายน 2566
27/11/2566
“สุขสันต์วันลอยกระทง” รัฐบาลขอให้ประชาชนเฉลิมฉลองอย่างปลอดภัย และของดการปล่อยปล่อยวัตถุอันตรายขึ้นสู่ท้องฟ้า ป้องกันอัคคีภัย และสร้างอุปสรรค ในการสัญจรทางอากาศ
“สุขสันต์วันลอยกระทง” รัฐบาลขอให้ประชาชนเฉลิมฉลองอย่างปลอดภัย และของดการปล่อยปล่อยวัตถุอันตรายขึ้นสู่ท้องฟ้า ป้องกันอัคคีภัย และสร้างอุปสรรค ในการสัญจรทางอากาศ
วันที่ 27 พฤศจิกายน 2566 นางรัดเกล้า สุวรรณคีรี รองโฆษกประจําสํานักนายกรัฐมนตรี กล่าวถึงการจัดเทศกาลวันลอยกระทง 2566 ที่หลายพื้นที่ได้มีการจัดกิจกรรมในวันนี้ โดยรัฐบาลขอให้ประชาชนเฉลิมฉลองกันอย่างมีความสุข แต่ขณะเดียวกันจะต้องคํานึงถึงความปลอดภัยที่อาจจะเกิดขึ้น
ซึ่งในบางพื้นที่มักจะมีการจัดกิจกรรมปล่อยวัตถุอันตรายขึ้นสู่ท้องฟ้า เช่น โคมลอย โคมไฟ โคมควัน พลุ ตะไล บั้งไฟ ดอกไม้ไฟ ลูกโป่ง การปล่อยแสงเลเซอร์ และอากาศยานซึ่งไม่มีนักบิน (Drone) ซึ่ง​อาจก่อให้เกิดไฟไหม้ หรืออัคคีภัยร้ายแรง และเป็นภัยคุกคามต่อความปลอดภัยในการบิน บริเวณสนามบินและโดยรอบสนามบินที่นํามาถึงความเสียหายต่อชีวิตและทรัพสินของส่วนรวม
นอกจากนี้ ยังเป็นการทําผิด พ.ร.บ.การเดินอากาศ (ฉบับที่ 14) พ.ศ. 2562 มาตรา 59/1 และ 59/2 มีโทษจําคุก และปรับ หรือทั้งจําทั้งปรับ รวมทั้งพระราชบัญญัติว่าด้วยความผิดบางประการต่อการเดินอากาศ พ.ศ. 2558 มาตรา 18 (2) ต้องระวางโทษประหารชีวิต จําคุกตลอดชีวิตหรือจําคุกตั้งแต่ 5 ปี ถึง 20 ปี และปรับตั้งแต่ 600,000 บาท ถึง 800,000 บาท
ดังนั้นจึงขอความร่วมมือจากประชาชนระมัดระวัง หรือหลีกเลี่ยงการทํากิจกรรมต่าง ๆ เหล่านี้เพื่อเป็นไปตามกฎหมาย รวมถึงความปลอดภัยของประชาชน แต่หากประชาชนต้องการความช่วยเหลือต่าง ๆ สามารถโทรสายด่วน ได้หลายช่องทาง
เหตุด่วนเหตุร้าย : 191
หน่วยแพทย์ฉุกเฉิน (ทั่วไทย) :1669
หน่วยแพทย์ฉุกเฉิน (กทม) : 1646
สายด่วนกรมทางหลวง : 1586
ตํารวจทางหลวง : 1193
สายด่วนสุขภาพจิต : 1323
ศูนย์ดํารงธรรม : 1567
เหตุไฟไหม้ : 199
สายด่วนจราจร : 1197
วิทยุ จส.100 : 1137
วิทยุ สวพ.91 : 1644
ศูนย์ช่วยเหลือสังคม สายด่วนพม. : 1300
สายด่วนคนพิการ : 1479
สายด่วนการเคหะแห่งชาติ : 1615
“อยากให้ประชาชนได้ไปร่วมเฉลิมฉลองกิจกรรมงานลอยกระทงอย่างมีความสุข และเกิดความปลอดภัยมากที่สุด ซึ่งไม่ใช่เพียงเทศกาลลอยกระทง แต่ทุกเทศกาลของไทย” นางรัดเกล้า กล่าว
รัฐบาลไทย-ข่าวทำเนียบรัฐบาล-กองทัพเรือ โดย กองเรือลำน้ำ กองเรือยุทธการ เตรียมจัดตั้งศูนย์ช่วยเหลือผู้ประสบภัยทางน้ำ เนื่องในวันลอยกระทง
วันจันทร์ที่ 27 พฤศจิกายน 2566
กองทัพเรือ โดย กองเรือลําน้ํา กองเรือยุทธการ เตรียมจัดตั้งศูนย์ช่วยเหลือผู้ประสบภัยทางน้ํา เนื่องในวันลอยกระทง
กองทัพเรือ เพื่อให้ความช่วยเหลือพี่น้องประชาชนที่ประสบภัยทางน้ํา ในแม่น้ําเจ้าพระยา โดยจัดกําลังพล จํานวน 209 นาย กําลังทางเรือ จํานวน 28 ลํา และรถยนต์และรถพยาบาลฉุกเฉิน รวม จํานวน 8 คัน
ซึ่งทําการลาดตระเวนและเฝ้าระวังในแม่น้ําเจ้าพระยา ตั้งแต่ สะพานนนทบุรี จ.นนทบุรี ถึง ปากแม่น้ําเจ้าพระยา จ.สมุทรปราการ รวมระยะทาง 82 กิโลเมตร ตั้งแต่ วัน จันทร์ ที่ 27 พ.ย.66 เวลา 17.00 น. จนถึง วัน อังคาร ที่ 28 พ.ย.66 เวลา 08.00 น.
ติดต่อขอรับความช่วยเหลือจากศูนย์ช่วยเหลือผู้ประสบภัยทางน้ําเนื่องใน วันลอยกระทง กองทัพเรือ ได้ที่ กองบังคับการหมวดเรือที่ 3 กองเรือลําน้ํา กองเรือยุทธการ ถ.อรุณอมรินทร์ แขวงศิริราช เขตบางกอกน้อย กรุงเทพฯ 10700
หมายเลข โทรศัพท์ 0 2475 3093 และ 0 2475 3094 และสายด่วน 1696
รัฐบาลไทย-ข่าวทำเนียบรัฐบาล-เดินหน้าตั้ง “เมืองสุขภาพดี” Healthy City นำร่องแล้ว 20 แห่ง ตั้งเป้า ครบทุกจังหวัด ภายใน 1 ปี
วันอาทิตย์ที่ 26 พฤศจิกายน 2566
เดินหน้าตั้ง “เมืองสุขภาพดี” Healthy City นําร่องแล้ว 20 แห่ง ตั้งเป้า ครบทุกจังหวัด ภายใน 1 ปี
.....
กระทรวงสาธารณสุข ดําเนินโครงการ Healthy City Model “เมืองสุขภาพดี วิถีชุมชน คนอายุยืน” ประกอบด้วย 7 ดี ได้แก่ กินดี อยู่ดี อารมณ์ดี สติปัญญาดี สิ่งแวดล้อมดี สังคมดี และระบบบริการสุขภาพดี ตั้งเป้าหมาย Quick Win ใน 100 วัน เขตสุขภาพละ 1 เมือง ปัจจุบันมีพื้นที่ชุมชนสุขภาพดีนําร่องครบ 12 เขตสุขภาพ รวม 20 แห่ง
.
เขตสุขภาพที่ 1 นําร่องครบทุกจังหวัด ได้แก่ “Nan City Models” จ.น่าน “ชุมชนแม่จั๊วะ” จ.แพร่ “เมืองมางน่าอยู่” จ.พะเยา “The old man town เมืองผู้สูงวัย” จ.เชียงราย “ต้นแบบเมืองสุขภาพจังหวัดเชียงใหม่” จ.เชียงใหม่ บ้านท่าส้มป่อย จ.ลําปาง “คนวังมุยสุขภาพดี” จ.ลําพูน “ชุมชนคนแม่ฮี้สุขภาพดี” จ.แม่ฮ่องสอน
.
เขตสุขภาพที่ 2 ชุมชนบ้านหาดเสี้ยวเหนือ จ.สุโขทัย
เขตสุขภาพที่ 3 บ้านนา จ.พิจิตร
เขตสุขภาพที่ 4 “Nakhon Nayok Healthy City Models อยู่ดี มีแฮง บ้านพวนหนองแสง นครนายก” จ.นครนายก
เขตสุขภาพที่ 5 “ชุมชนสุขภาพดี วิถีบ้านคลองเหมืองใหม่” จ.สมุทรสงคราม
เขตสุขภาพที่ 6 “Khoa-Ta-Nuay Model Way of Life Balance สมดุลชีวิตวิถีชุมชน คนเขาตาหน่วย” จ.จันทบุรี
เขตสุขภาพที่ 7 “การจัดการตนเองเพื่อป้องกันภาวะพลัดตกหกล้มในผู้สูงอายุกลุ่มติดบ้าน CHAIR Model” จ.มหาสารคาม
เขตสุขภาพที่ 8 “Banchiang Community Healthy Models ชุมชนบ้านเชียงเมืองต้นแบบ สุขภาวะดี” จ.อุดรธานี
เขตสุขภาพที่ 9 “ยอดน้ําซับ สู่เศรษฐกิจสุขภาพ ชัยภูมิ” จ.ชัยภูมิ และ “เบาหวานสงบได้..ที่ขามสะแกแสง” จ.นครราชสีมา
เขตสุขภาพที่ 10 พื้นที่ชุมชนเทศบาลเมืองพิบูลมังสาหาร จ.อุบลราชธานี
เขตสุขภาพที่ 11 “NCDs หายได้ที่สุราษฎร์ธานี” จ.สุราษฎร์ธานี
เขตสุขภาพที่ 12 “บ้านดินลาน ชุมชนดี กินดีอยู่ดี สู่ชีวีที่ยั่งยืน” จ.สงขลา
.
โดยจะพยายามผลักดันให้เกิดเมืองสุขภาพดี Healthy City Models เพิ่มขึ้นจนครบทุกจังหวัด ภายใน 1 ปี
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงกลาโหมจัดพิธีถวายผ้าพระกฐินพระราชทานของกระทรวงกลาโหม ประจำปี ๒๕๖๖ ณ วัดชัยพฤษมาลา เขตตลิ่งชัน กรุงเทพมหานคร
วันจันทร์ที่ 27 พฤศจิกายน 2566
กระทรวงกลาโหมจัดพิธีถวายผ้าพระกฐินพระราชทานของกระทรวงกลาโหม ประจําปี ๒๕๖๖ ณ วัดชัยพฤษมาลา เขตตลิ่งชัน กรุงเทพมหานคร
...
รัฐบาลไทย-ข่าวทำเนียบรัฐบาล-นายกฯ หารือทวิภาคีร่วมกับนายกรัฐมนตรีมาเลเซีย ในโอกาสเยือนไทยเพื่อการเจรจาทำงาน (Working Visit)
วันจันทร์ที่ 27 พฤศจิกายน 2566
นายกฯ หารือทวิภาคีร่วมกับนายกรัฐมนตรีมาเลเซีย ในโอกาสเยือนไทยเพื่อการเจรจาทํางาน (Working Visit)
.....
นายกฯ หารือทวิภาคีร่วมกับนายกรัฐมนตรีมาเลเซีย ในโอกาสเยือนไทยเพื่อการเจรจาทํางาน (Working Visit) การหารือครั้งนี้เป็นการต่อยอดความร่วมมือเพื่อพัฒนาชายแดน พร้อมทั้งขับเคลื่อนคณะทํางานด้านการค้า การท่องเที่ยว การเกษตร และความมั่นคงชายแดน ให้ดําเนินการอย่างเป็นรูปธรรม สรุปการหารือ ดังนี้
.
>> การค้า ทั้งสองฝ่ายมุ่งผลักดันการค้า/การลงทุนให้เป็นไปตามเป้าหมาย
>> การท่องเที่ยว นักท่องเที่ยวมาเลเซียเดินทางเข้ามาไทยมากเป็นอันดับ 1 ทั้งนี้ รัฐบาลได้มีการยกเว้นการยื่น แบบฟอร์ม ตม.6 ณ ด่านตรวจคนเข้าเมืองสะเดา จ.สงขลา เป็นการชั่วคราว ตั้งแต่วันที่ 1 พ.ย. 2566 ถึง 31 เม.ย. 2567
>> การเกษตร รัฐบาลไทยมีแผนจัดตั้ง “กรมฮาลาล”  ซึ่งมาเลเซียพร้อมร่วมมือเพราะอาหารฮาลาลเป็นเรื่องสําคัญต่อความมั่นคงทางอาหาร
>> ความมั่นคงชายแดน ทั้งสองฝ่ายมุ่งจะร่วมแก้ปัญหาการค้าสัตว์ป่าเถื่อนข้ามชายแดน ซึ่งไทย-มาเลเซีย จะมีการพิจารณาร่างบันทึกความเข้าใจเพื่อความร่วมมือต่อสู้กับการลักลอบค้าสัตว์ป่า หยุดการลักลอบให้ได้ภายในเดือน ก.พ. 2567
>> โครงการก่อสร้างเชื่อมโยงชายแดน ทั้งสองฝ่ายมุ่งหวังให้มีโครงการเชื่อมโยงตามแนวชายแดน เพื่อส่งเสริมการค้าและการท่องเที่ยว
.
อ่านเพิ่มเติม >> https://www.thaigov.go.th/news/contents/details/75269
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวง พ.ม. พร้อมช่วยเหลือ “เด็กในครอบครัวยากจน” โดยเป็นการให้ความช่วยเหลือแก้ไขปัญหาเฉพาะหน้ารายครั้ง
วันจันทร์ที่ 27 พฤศจิกายน 2566
กระทรวง พ.ม. พร้อมช่วยเหลือ “เด็กในครอบครัวยากจน” โดยเป็นการให้ความช่วยเหลือแก้ไขปัญหาเฉพาะหน้ารายครั้ง
.....
กระทรวงการพัฒนาสังคมและความมั่นคงมนุษย์ โดย กระทรวงการพัฒนาสังคมและความมั่นคงมนุษย์ พร้อมช่วยเหลือ “เด็กในครอบครัวยากจน” โดยเป็นการให้ความช่วยเหลือแก้ไขปัญหาเฉพาะหน้ารายครั้ง สามารถศึกษารายละเอียดเพิ่มเติม / ลงทะเบียน / ตรวจสอบผลการให้ความช่วยเหลือ ได้ที่ ระบบสวัสดิการเด็กและครอบครัวhttps://welfare.dcy.go.th/
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.สธ. นำชาวสาธารณสุขถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร เนื่องในวันคล้ายวันสถาปนากระทรวง ครบรอบ 81 ปี
วันจันทร์ที่ 27 พฤศจิกายน 2566
รมว.สธ. นําชาวสาธารณสุขถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร เนื่องในวันคล้ายวันสถาปนากระทรวง ครบรอบ 81 ปี
รัฐมนตรีว่าการกระทรวงสาธารณสุข นําคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร เนื่องในวันคล้ายวันสถาปนากระทรวงสาธารณสุข ครบรอบ 81 ปี
รัฐมนตรีว่าการกระทรวงสาธารณสุข นําคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร เนื่องในวันคล้ายวันสถาปนากระทรวงสาธารณสุข ครบรอบ 81 ปี ย้ําการขับเคลื่อนงานโดยน้อมนําโครงการพระราชดําริทางด้านสาธารณสุข ในพระบาทสมเด็จพระเจ้าอยู่หัวและพระบรมวงศานุวงศ์ทุกพระองค์ มาปฏิบัติและปรับไปสู่ระบบสาธารณสุขยุคใหม่ ด้วยนโยบายยกระดับ 30 บาท พร้อมกับการสร้างขวัญกําลังใจให้กับบุคลากร
เช้าวันนี้ (27 พฤศจิกายน 2566) ที่บริเวณลานพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย แพทย์หญิงนวลสกุล บํารุงพงษ์ คณะที่ปรึกษารัฐมนตรีว่าการกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข และคณะผู้บริหาร ข้าราชการ เจ้าหน้าที่สาธารณสุข ผู้แทนหน่วยงาน สมาคม องค์กรต่างๆ ร่วมพิธี
วางพานพุ่มถวายสักการะ เนื่องในวันคล้ายวันสถาปนากระทรวงสาธารณสุข ครบรอบ 81 ปี และร่วมพิธีสดัปกรณ์เพื่อทําบุญอุทิศส่วนกุศลให้แก่ข้าราชการและเจ้าหน้าที่กระทรวงสาธารณสุขที่ล่วงลับไปแล้ว
นายแพทย์ชลน่าน กล่าวว่า การสาธารณสุขไทย ได้รับการสถาปนาเป็นครั้งแรกด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ทรงประกาศตั้งกรมสาธารณสุขขึ้นในวันที่ 27 พฤศจิกายน 2461 และทรงพระกรุณาโปรดเกล้าโปรดกระหม่อม ให้พระเจ้าน้องยาเธอ กรมหมื่นชัยนาทนเรนทร เป็นอธิบดีกรมสาธารณสุขพระองค์แรก ซึ่งพระองค์ทรงบําเพ็ญพระกรณียกิจเพื่อให้การแพทย์และการสาธารณสุขเจริญก้าวหน้าทัดเทียมนานาอารยะประเทศมาโดยตลอด และได้ยกฐานะเป็นกระทรวงสาธารณสุข เมื่อวันที่ 10 มีนาคม พ.ศ.2485 ซึ่งต่อมาคณะรัฐมนตรีได้เห็นชอบให้เปลี่ยนวันสถาปนาจาก 10 มีนาคม มาเป็นวันที่ 27 พฤศจิกายน อันเป็นวันที่มีการก่อตั้งกรมสาธารณสุขขึ้นเป็นครั้งแรกแทน โดยในปีนี้กระทรวงสาธารณสุขครบรอบ 81 ปี
“ตลอดระยะเวลาที่ผ่านมา กระทรวงสาธารณสุขได้มุ่งมั่นพัฒนาระบบสาธารณสุขของประเทศ จนมีความก้าวหน้าเป็นที่ยอมรับในระดับนานาชาติ ส่งผลให้พี่น้องประชาชนมีสุขภาพและคุณภาพชีวิตที่ดีขึ้นอย่างต่อเนื่อง สําหรับการขับเคลื่อนงานต่อจากนี้ ยังคงน้อมนําโครงการพระราชดําริทางด้านสาธารณสุขในพระบาทสมเด็จพระเจ้าอยู่หัวและพระบรมวงศานุวงศ์ทุกพระองค์ มาปฏิบัติอย่างต่อเนื่อง และปรับไปสู่ระบบสาธารณสุขยุคใหม่ที่ยึดประชาชนเป็นศูนย์กลาง ด้วยนโยบายยกระดับ 30 บาท ดูแลสุขภาพประชาชนทุกคนทุกกลุ่ม ทุกพื้นที่ ครอบคลุมทุกมิติ พร้อมกับการสร้างขวัญกําลังใจให้กับบุคลากร ทั้งเรื่องความก้าวหน้าและสมดุลในชีวิตและการทํางาน เพื่อที่จะดูแลพี่น้องประชาชนได้อย่างมีประสิทธิภาพ” นายแพทย์ชลน่านกล่าว
ทั้งนี้ หลังเสร็จพิธี รัฐมนตรีว่าการกระทรวงสาธารณสุข ได้ปลูกต้นประดู่แดง ซึ่งมีความหมายถึงการแสดงพลังแห่งความยิ่งใหญ่ และความร่วมมือ ร่วมใจสามัคคี มีพลังเป็นอันหนึ่งอันเดียวกัน ณ บริเวณลานพระราชานุสาวรีย์ สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ประดิษฐานบนแท่นฐานเดียวกัน
**************************************** 27 พฤศจิกายน 2566
รัฐบาลไทย-ข่าวทำเนียบรัฐบาล-​PM: Govt opens to TDRI’s constructive recommendations and will take them into consideration
วันจันทร์ที่ 27 พฤศจิกายน 2566
​PM: Govt opens to TDRI’s constructive recommendations and will take them into consideration
​PM: Govt opens to TDRI’s constructive recommendations and will take them into consideration
November 24, 2023, at 11.30 hrs, at the Purple Room, Thai Khu Fah Building, Government House, Dr. Somkiat Tangkitvanich, president of the Thailand Development Research and Institute (TDRI), led the TDRI executives to pay a courtesy call on Prime Minister and Minister of Finance Srettha Thavisin to discuss the Government’s research policy. Attending the meeting was Prime Minister’s Secretary General Prommin Lertsuridej. Government Spokesperson Chai Wacharonke disclosed gist of the meeting as follows:
The TDRI president expressed appreciation for the Prime Minister’s hard work in promoting Thailand at the global stage. TDRI, as an institute for public policy researches, would like to propose to the Government a few points of recommendation, that is, 1) public regulatory reform; 2) promotion of creative economy; 3) Thailand’s membership to the Organization for Economic Co-operation and Development (OECD); and 4) preparation on legal mechanism in response to EU’s collection of carbon tariff for imported goods. The TDRI president added that TDRI stands ready to support the Government’s endeavors, and would be pleased to conduct research and study on the issues the Government sees beneficial to the country.
The Prime Minister thanked TDRI for the recommendations, and would assign concerned agencies to take the recommendations into consideration. He understood that TDRI may not agree on all of the Government’s implementing policies, but he assured that the policies are for the people’s best interest. The Prime Minister is also open to constructive comments and recommendations from all sides and sectors
รัฐบาลไทย-ข่าวทำเนียบรัฐบาล-รมว.ยุติธรรม เป็นประธานการประชุมคณะกรรมการกองทุนยุติธรรม  ครั้งที่ ๑/๒๕๖๗
วันจันทร์ที่ 27 พฤศจิกายน 2566
27/11/2566
รมว.ยุติธรรม เป็นประธานการประชุมคณะกรรมการกองทุนยุติธรรม  ครั้งที่ ๑/๒๕๖๗
รมว.ยุติธรรม เป็นประธานการประชุมคณะกรรมการกองทุนยุติธรรม  ครั้งที่ ๑/๒๕๖๗
ในวันจันทร์ที่ ๒๗ พฤศจิกายน ๒๕๖๖ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๗ โดยมี นายวัลลภ นาคบัว รองปลัดกระทรวงยุติธรรม นางสุจิตรา แก้วไกร รองอธิบดีกรมคุ้มครองสิทธิและเสรีภาพ คณะกรรมการฯ ผู้ทรงคุณวุฒิ และเจ้าหน้าที่ที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกลผ่านจอภาพ (Video Conference)
โดยที่ประชุมได้รับทราบสรุปผลการดําเนินงานกองทุนยุติธรรม ประจําปีงบประมาณ พ.ศ. ๒๕๖๖ รวมถึงรายงานผลการดําเนินงานตามกรอบหลักเกณฑ์การประเมินผลการดําเนินงานทุนหมุนเวียน ประจําปีบัญชี ๒๕๖๗ รายงานผลงานบริการตามภารกิจกระทรวงยุติธรรม และรายงานความคืบหน้าทางคดี
นอกจากนี้ ที่ประชุมได้ร่วมกันพิจารณา (ร่าง) ประกาศคณะกรรมการกองทุนยุติธรรม เรื่อง หลักเกณฑ์ เงื่อนไข และอัตราการให้ความช่วยเหลือในการดําเนินคดีจากกองทุนยุติธรรม (ฉบับที่ ..) พ.ศ. .... รวมถึง (ร่าง) ระเบียบคณะกรรมการกองทุนยุติธรรม ว่าด้วยหลักเกณฑ์ วิธีการ และเงื่อนไขในการขอปล่อยชั่วคราวผู้ต้องหาหรือจําเลย (ฉบับที่ ..) พ.ศ. .... (ร่าง) คู่มือการบริหารความเสี่ยงกองทุนยุติธรรม (ฉบับปรับปรุง ประจําปีบัญชี ๒๕๖๗) และ (ร่าง) แผนบริหารความเสี่ยงกองทุนยุติธรรม ประจําปีบัญชี ๒๕๖๗ ตลอดจน (ร่าง) แผนดําเนินการประชาสัมพันธ์กองทุนยุติธรรม ประจําปีงบประมาณ พ.ศ. ๒๕๖๗
รัฐบาลไทย-ข่าวทำเนียบรัฐบาล-นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ลงพื้นที่ร่วมกับผู้ว่าฯ กทม. ตรวจเข้มควันดำรถบรรทุก ณ ท่าเรือกรุงเทพ เพื่อป้องกันและแก้ไขปัญหาฝุ่นละอองขนาดเล็ก PM 2.5
วันจันทร์ที่ 27 พฤศจิกายน 2566
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ลงพื้นที่ร่วมกับผู้ว่าฯ กทม. ตรวจเข้มควันดํารถบรรทุก ณ ท่าเรือกรุงเทพ เพื่อป้องกันและแก้ไขปัญหาฝุ่นละอองขนาดเล็ก PM 2.5
...
วันนี้ (27 พฤศจิกายน 2566) เวลา 12.45 น. ณ ท่าเรือกรุงเทพ แขวงคลองเตย เขตคลองเตย กรุงเทพมหานคร นายสุรพงษ์ ปิยะโชติ รัฐมนตรีช่วยว่าการกระทรวงคมนาคม พร้อมด้วย นายชัชชาติ สิทธิพันธุ์ ผู้ว่าราชการกรุงเทพมหานคร นายจิรุตม์ วิศาลจิตร อธิบดีกรมการขนส่งทางบก และหน่วยงานที่เกี่ยวข้อง บูรณาการร่วมลงพื้นที่ตรวจควันดํารถบรรทุกเพื่อป้องกันและแก้ปัญหาฝุ่นละอองขนาดเล็ก PM 2.5 เพื่อให้การดําเนินงานตาม “แผนป้องกันและลดมลพิษจากฝุ่นละอองขนาดเล็ก PM 2.5 จากภาคคมนาคมขนส่ง” เป็นไปอย่างมีประสิทธิภาพ
นายสุรพงษ์ ปิยะโชติ เปิดเผยว่า ปัญหาฝุ่นละอองขนาดเล็ก PM 2.5 ถือเป็นปัญหาด้านสิ่งแวดล้อมที่สําคัญของประเทศไทยในปัจจุบัน ซึ่งส่งผลกระทบต่อการดําเนินชีวิตและสุขภาพของประชาชนเป็นอย่างมาก กระทรวงคมนาคมได้สั่งการให้กรมการขนส่งทางบก (ขบ.) เร่งรัดดําเนินการตาม “แผนป้องกันและลดมลพิษจาก ฝุ่นละอองขนาดเล็ก PM 2.5 จากภาคคมนาคมขนส่ง” และบูรณาการร่วมกับกรุงเทพมหานคร (กทม.) ในการแก้ไขปัญหาอย่างเป็นรูปธรรม ซึ่งในวันนี้ ขบ. และ กทม. ได้ลงพื้นที่ตรวจควันดํารถบรรทุกเพื่อป้องกันและแก้ปัญหาฝุ่น PM 2.5 ณ ท่าเรือกรุงเทพ ซึ่งเป็นจุดที่มีรถบรรทุกขนส่งสินค้าเข้า - ออก เป็นจํานวนมาก โดยได้มีการแนะนําผู้ขับรถบรรทุกให้ดูแลเครื่องยนต์ไม่ให้มีค่าควันดําเกินเกณฑ์ที่กฎหมายกําหนด ทั้งนี้ กระทรวงคมนาคมจะติดตามผลการดําเนินงานในการขับเคลื่อนแผนฯ ดังกล่าวอย่างต่อเนื่อง โดยให้หน่วยงานในสังกัดกระทรวงคมนาคมดําเนินการตามมาตรการป้องกันและลดมลพิษจากฝุ่น PM 2.5 และรายงานผลไปที่สํานักงานนโยบายและแผนการขนส่งและจราจรทุกวันที่ 15 และ 30 ของเดือน เพื่อดําเนินการในส่วนที่เกี่ยวข้องต่อไป
นายจิรุตม์ วิศาลจิตร อธิบดีกรมการขนส่งทางบก กล่าวว่า สําหรับการลงพื้นที่ตรวจควันดํา ณ ท่าเรือกรุงเทพในวันนี้ สืบเนื่องจากพื้นที่ดังกล่าวเป็นบริเวณที่มีปริมาณรถบรรทุกสินค้าที่ผ่านเข้า - ออกเป็นจํานวนมาก โดยระหว่างเดือนตุลาคม 2565 - กันยายน 2566 มีจํานวนถึง 229,345 คัน ซึ่งส่งผลให้บริเวณเขตท่าเรือกรุงเทพมีการปล่อยควันดําในปริมาณสูง ในกรณีตรวจพบค่าควันดําเกินกําหนด (เกินกว่า 30%) จะดําเนินการ ออกหนังสือแจ้งข้อกล่าวหา ออกคําสั่งให้ไปชี้แจงข้อเท็จจริงและออกคําสั่งห้ามใช้รถ (พ่นห้ามใช้) โดยเจ้าของรถต้องนํารถเข้ารับการตรวจสภาพ ณ สํานักงานขนส่ง เมื่อผ่านการตรวจสภาพจึงสามารถลบข้อความห้ามใช้ออกและนํารถไปใช้งานได้ ทั้งนี้ ขบ. ดําเนินการตรวจควันดําและฝุ่น PM 2.5 เชิงรุก โดยจัดผู้ตรวจการขนส่งทางบกเคลื่อนที่เร็วลงพื้นที่ตรวจสอบค่า PM 2.5 ในเขตกรุงเทพฯ และปริมณฑล ที่มีค่า PM 2.5 เกินมาตรฐาน อีกทั้ง ขบ. ได้จัดเจ้าหน้าที่กองตรวจการลงพื้นที่ตรวจสอบรถโดยสารประจําทางหมวด 1 ณ อู่รถ ขสมก. ทั้ง 8 เขต การเดินรถ จํานวน 21 แห่ง รวมถึงรถโดยสารประจําทาง ณ สถานีขนส่งผู้โดยสารกรุงเทพ (จตุจักร เอกมัย สายใต้) โดย ขบ. ได้บูรณาการร่วมกับ กทม. จัดชุดเฉพาะกิจลงพื้นที่ออกตรวจสอบค่าฝุ่น PM 2.5 ณ สถานตรวจสภาพรถเอกชน (ตรอ.) ในเขตพื้นที่กรุงเทพฯ จํานวน 233 แห่ง และสถานประกอบการ ได้แก่ แพลนท์ปูน บริเวณไซต์งานก่อสร้าง โรงงานอุตสาหกรรมในเขตกรุงเทพฯ
รัฐบาลไทย-ข่าวทำเนียบรัฐบาล-นายเศรษฐา ทวีสิน นายกรัฐมนตรี กล่าวเนื่องในวันแพทย์ ประจำปี 2566 วันที่ 27 พฤศจิกายน 2566
วันจันทร์ที่ 27 พฤศจิกายน 2566
27/11/2566
นายเศรษฐา ทวีสิน นายกรัฐมนตรี กล่าวเนื่องในวันแพทย์ ประจําปี 2566 วันที่ 27 พฤศจิกายน 2566
นายเศรษฐา ทวีสิน นายกรัฐมนตรี กล่าวเนื่องในวันแพทย์ ประจําปี 2566 วันที่ 27 พฤศจิกายน 2566
วันที่ 27 พฤศจิกายนของทุกปีกําหนดให้เป็นวัน “แพทย์” เพื่อตระหนักในความสําคัญของแพทย์ที่แบกรับภารกิจดูแลสุขภาพของประชาชนทั้งการส่งเสริม การป้องกัน การรักษา และการฟื้นฟูด้วยความทุ่มเททั้งกาย ใจและปัญญา ความเสียสละของแพทย์ทุกท่านในช่วงโรคระบาด โควิด-19 ตลอด 3 ปีที่ผ่านมา จักเป็นที่จดจําของประชาชนชาวไทยตลอดไป
อีกทั้ง หลักประกันสุขภาพถ้วนหน้าของประเทศไทยซึ่งได้เริ่มต้นเมื่อ 22 ปีที่แล้ว จนกลายเป็นแบบอย่างที่องค์การอนามัยโลกและองค์การสหประชาชาติเสนอให้ประเทศต่างๆ เรียนรู้จากประเทศไทย ก็สามารถสําเร็จลงได้ ด้วยความมุ่งมั่นตั้งใจของแพทย์ทุกท่านในการรักษาผู้ป่วยที่มีความทุกข์จากโรคภัยไข้เจ็บ แม้จะเหน็ดเหนื่อยเพียงใดก็ตาม โดยสืบสานพระราชปณิธานของสมเด็จพระมหิตลาธิเบศร อดุลยเดชวิกรม พระบรมราชชนก ที่ว่า “ขอให้ถือประโยชน์ส่วนตนเป็นที่สอง ประโยชน์ของเพื่อนมนุษย์เป็นกิจที่หนึ่ง”
ผมในนามของพี่น้องประชาชนชาวไทยขอขอบคุณและเชิดชูเกียรติแพทย์ทุกท่านในวันแพทย์นี้ครับ
รัฐบาลไทย-ข่าวทำเนียบรัฐบาล-​”อนุทิน-พวงเพ็ชร“ จับมือเปิดตัวแอพ ”ทางรัฐ“ เดินหน้าสู่รบ.ดิจิทัล บริการปชช.-ช่วยผู้สูงอายุ-ผู้พิการ สะดวก รวดเร็ว
วันจันทร์ที่ 27 พฤศจิกายน 2566
27/11/2566
​”อนุทิน-พวงเพ็ชร“ จับมือเปิดตัวแอพ ”ทางรัฐ“ เดินหน้าสู่รบ.ดิจิทัล บริการปชช.-ช่วยผู้สูงอายุ-ผู้พิการ สะดวก รวดเร็ว
​”อนุทิน-พวงเพ็ชร“ จับมือเปิดตัวแอพ ”ทางรัฐ“ เดินหน้าสู่รบ.ดิจิทัล บริการปชช.-ช่วยผู้สูงอายุ-ผู้พิการ สะดวก รวดเร็ว
วันนี้ (27 พฤศจิกายน 2566) เวลา 10.00 น. นายอนุทิน ชาญวีรกูล รัฐมนตรีว่าการกระทรวงมหาดไทย และนางพวงเพ็ชร ชุนละเอียด รัฐมนตรีประจําสํานักนายกรัฐมนตรี ในฐานะกํากับดูแล สํานักงานพัฒนารัฐบาลดิจิทัล (สพร.) ร่วมเป็นประธานในพิธีเปิดบริการตรวจสอบเบี้ยยังชีพผู้สูงอายุและเบี้ยความพิการ โดยใช้บริการผ่าน Super App "ทางรัฐ“ ซึ่งเป็นความร่วมมือของ สพร. และ กระทรวงมหาดไทย
โดยนายอนุทิน กล่าวว่า ความร่วมมือในครั้งนี้ถือเป็นประโยชน์ต่อประชาชน และเป็นการประยุกต์ใช้ระบบดิจิทัลเพื่อพัฒนาคุณภาพชีวิตของประชาชนทุกกลุ่ม เพื่อให้สามารถเข้าถึงการบริการได้อย่างสะดวก รวดเร็ว ปลอดภัย ใช้งานได้ทุกที่ทุกเวลาตลอด 24 ชั่วโมง แสดงให้เห็นถึงความมุ่งมั่นในการผลักดันประเทศไทยก้าวสู่สังคมดิจิทัล และพัฒนาภาครัฐสู่การเป็น Digital Government โดยสมบูรณ์ตามนโยบายของรัฐบาล โดยอาศัยการบริหารจัดการข้อมูลกลาง (Portal) ที่เชื่อมโยงข้อมูลถึงกัน ลดขั้นตอนเข้าถึงบริการ ประชาชนสามารถใช้บริการได้สะดวก ผ่านแอปพลิเคชันบนมือถือ ลดขั้นตอน และลดการใช้เอกสารต่างๆ
ด้าน นางพวงเพ็ชร กล่าวว่า การที่กระทรวงมหาดไทยได้ให้เกียรตินําบริการ “ตรวจสอบเบี้ยยังชีพผู้สูงอายุและเบี้ยความพิการ” มาไว้ในแอปพลิเคชัน “ทางรัฐ” ที่พัฒนาโดย สพร. สะท้อนให้เห็นถึงการก้าวสู่องค์กรดิจิทัล ที่มีความสอดคล้อง คล่องตัว เหมาะสมกับสถานการณ์ปัจจุบัน ที่รัฐบาลต้องการผลักดันให้ “ทางรัฐ” เป็นเสมือน “ซูเปอร์แอปของภาครัฐ” ทําประชาชนสามารถเข้าถึงบริการภาครัฐได้อย่างสะดวก รวดเร็ว และปลอดภัย ในแอปพลิเคชันเดียว แสดงให้เห็นถึงศักยภาพ และความพร้อมในการนําเทคโนโลยีดิจิทัลมาขับเคลื่อนประเทศไทย และร่วมกันสร้างประเทศให้ทันสมัย (Smart Nation) เพื่อชีวิตของคนไทยที่ง่ายขึ้น (Smart Life) ส่งผลให้ประชาชนทุกคนมีคุณภาพชีวิตที่ดียิ่งขึ้น โดยเฉพาะกลุ่มผู้สูงอายุและผู้พิการ สามารถใช้บริการตรวจสอบเบี้ยยังชีพผู้สูงอายุและเบี้ยความพิการได้ง่าย ไม่ยุ่งยาก โดยใช้บริการผ่าน Super App "ทางรัฐ“ นี้
รัฐบาลไทย-ข่าวทำเนียบรัฐบาล-กสร. ห่วงข้อพิพาทแรงงาน สั่งส่งเสริมแรงงานสัมพันธ์เชิงรุก
วันจันทร์ที่ 27 พฤศจิกายน 2566
27/11/2566
กสร. ห่วงข้อพิพาทแรงงาน สั่งส่งเสริมแรงงานสัมพันธ์เชิงรุก
กรมสวัสดิการและคุ้มครองแรงงาน ห่วงข้อพิพาทแรงงานช่วงสิ้นปี สั่งเจ้าหน้าที่เร่งส่งเสริมแรงงานสัมพันธ์เชิงรุก ขอนายจ้าง-ลูกจ้าง ยึดหลักสุจริตใจ เจรจาด้วยเหตุผล พร้อมใช้ศูนย์แรงงานสัมพันธ์ภาคแก้ปัญหาข้อขัดแย้ง ข้อพิพาทแรงงาน
กรมสวัสดิการและคุ้มครองแรงงาน ห่วงข้อพิพาทแรงงานช่วงสิ้นปี สั่งเจ้าหน้าที่เร่งส่งเสริมแรงงานสัมพันธ์เชิงรุก ขอนายจ้าง-ลูกจ้าง ยึดหลักสุจริตใจ เจรจาด้วยเหตุผล พร้อมใช้ศูนย์แรงงานสัมพันธ์ภาคแก้ปัญหาข้อขัดแย้ง ข้อพิพาทแรงงาน
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ในช่วงเดือนตุลาคม – ธันวาคมของทุกปีเป็นเวลาที่ข้อตกลงเกี่ยวกับสภาพการจ้างของสถานประกอบกิจการที่ทําขึ้นระหว่างนายจ้างกับลูกจ้างหรือองค์กรด้านแรงงานส่วนใหญ่จะสิ้นสุดลงตามรอบระยะเวลาที่จะมีการยื่นข้อเรียกร้องเพื่อขอปรับปรุงเปลี่ยนแปลงสภาพการจ้างตามสถานการณ์และภาวะเศรษฐกิจ โดยเฉพาะเงินโบนัสและการปรับค่าจ้างประจําปี ซึ่งหากไม่เป็นที่พอใจต่อทั้งสองฝ่ายก็อาจก่อให้เกิดเป็นข้อพิพาทแรงงานได้ สําหรับช่วงเวลาใกล้สิ้นปี 2666 นี้ ได้กําชับให้เจ้าหน้าที่เฝ้าระวังสถานการณ์อย่างใกล้ชิด หากพบว่ามีสัญญาณที่อาจก่อให้เกิดข้อพิพาทแรงงาน ขอให้เร่งดําเนินการส่งเสริมแรงงานสัมพันธ์เชิงรุก โดยแนะนํา ส่งเสริมให้นายจ้าง ลูกจ้าง ใช้ระบบทวิภาคี เจรจากันด้วยความสุจริตใจ เข้าอกเข้าใจกัน เปิดเผยข้อมูลระหว่างกัน การเจรจาต่อรองก็จะสามารถยุติกันได้ไม่นํามาซึ่งข้อขัดแย้งและข้อพิพาทแรงงาน
ด้านนางสาวกาญจนา พูลแก้ว รองอธิบดี กสร. ที่ได้รับมอบหมายให้กํากับดูแลงานด้านแรงงานสัมพันธ์ กล่าวเพิ่มเติมว่า กสร. มีความมุ่งหวังให้การเจรจาปรับปรุงสภาพการจ้างและการตกลงข้อตกลงสภาพการจ้างจะเป็นการยกระดับคุณภาพชีวิตลูกจ้างและครอบครัวควบคู่ไปกับการเพิ่มประสิทธิภาพในการผลิตของสถานประกอบกิจการ ทั้งเป็นเครื่องมือในการรักษาการจ้างและการดําเนินกิจการของสถานประกอบกิจการที่อาจได้รับผลกระทบทางเศรษฐกิจรายได้ลดลงหรือขาดทุนยังคงดําเนินการต่อไปได้ โดยอยู่บนพื้นฐานของระบบแรงงานสัมพันธ์ที่ดี อย่างไรก็ตาม เพื่อเป็นการส่งเสริมการปฏิบัติการด้านแรงงานสัมพันธ์เชิงรุก กสร. ได้จัดตั้งศูนย์แรงงานสัมพันธ์ในส่วนภูมิภาคทั้ง 5 ภาค ประกอบด้วย จังหวัดพระนครศรีอยุธยา จังหวัดชลบุรี จังหวัดนครราชสีมา จังหวัดลําพูน จังหวัดสงขลา ทําหน้าที่คอยเฝ้าระวังและสนับสนุน ให้คําปรึกษาด้านแรงงานสัมพันธ์แก่สถานประกอบกิจการ นายจ้าง ลูกจ้าง มุ่งเน้นการปฏิบัติการเชิงรุกโดยพนักงานประนอมข้อพิพาทแรงงาน เข้าส่งเสริมและร่วมแก้ไขข้อขัดแย้งที่จะนํามาสู่ข้อพิพาทแรงงานที่อาจมีความรุนแรง เช่น การปิดงาน นัดหยุดงานหรือการผละงานที่ไม่ชอบด้วยกฎหมาย ซึ่งจะสร้างความเสียหายให้กับสถานประกอบกิจการและลูกจ้างตลอดจนความน่าเชื่อถือในด้านการลงทุนของประเทศ
รัฐบาลไทย-ข่าวทำเนียบรัฐบาล-ปลัด พม. ร่วมปั่นจักรยาน A Safe Journey With Her รณรงค์ยุติความรุนแรงด้วยเหตุแห่งเพศ
วันจันทร์ที่ 27 พฤศจิกายน 2566
ปลัด พม. ร่วมปั่นจักรยาน A Safe Journey With Her รณรงค์ยุติความรุนแรงด้วยเหตุแห่งเพศ
ปลัด พม. ร่วมปั่นจักรยาน A Safe Journey With Her รณรงค์ยุติความรุนแรงด้วยเหตุแห่งเพศ
เมื่อวันที่ 26 พฤศจิกายน 2566 เวลา 08.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมปั่นจักรยาน พร้อมกล่าวปาฐกฐาพิเศษ "การส่งเสริมความเสมอภาคระหว่างเพศ และการยุติความรุนแรงด้วยเหตุแห่งเพศ" ในงานปั่นจักรยาน A Safe Journey With Her"จัดโดยสถานเอกอัครราชทูตเบลเยี่ยม เนเธอร์แลนด์ และรัฐลักเซมเบิร์ก ประจําประเทศไทย กรุงเทพมหานคร กองทุนประชากรแห่งสหประชาชาติ (UNFPA) และ UN Women ซึ่งมี คณะผู้บริหารกระทรวง พม. นายชัชชาติ สิทธิพันธุ์ ผู้ว่าราชการกรุงเทพมหานคร ผู้แทนองค์กรภาคีเครือข่ายทั้งในประเทศและระหว่างประเทศ เข้าร่วมงาน ณ สวนวชิรเบญจทัศ (สวนรถไฟ) กรุงเทพฯ
นายอนุกูล กล่าวว่า งานปั่นจักรยาน A Safe Journey With Her" เป็นส่วนหนึ่งของกิจกรรม 16 วันรณรงค์เพื่อยุติความรุนแรง ด้วยเหตุแห่งเพศ ซึ่งเริ่มต้นจากวันยุติความรุนแรงต่อสตรีสากล วันที่ 25 พฤศจิกายน จนถึงวันสิทธิมนุษยชนสากล วันที่ 10 ธันวาคม ของทุกปี เพื่อรณรงค์ให้หน่วยงานภาครัฐและภาคเอกชน สถาบันการศึกษา และองค์กรภาคประชาสังคม ได้ตระหนักถึงสิทธิและการยุติความรุนแรงต่อเด็ก และสตรี ซึ่งเป็นกิจกรรมที่สหประชาชาติ (UN) พยายามผลักดันให้ทุกประเทศทั่วโลกมีส่วนร่วมในการขจัดความรุนแรงในทุกระดับ สําหรับประเทศไทย คณะรัฐมนตรีมีมติ เมื่อวันที่ 29 มิถุนายน 2542 กําหนดให้เดือนพฤศจิกายนของทุกปี เป็น "เดือนรณรงค์ยุติความรุนแรงต่อเด็กและสตรี " เพื่อมุ่งเน้นในการป้องกันและแก้ไขปัญหาความรุนแรงทั้งต่อเด็กและสตรี ให้กับสังคมได้ตระหนักและร่วมกันป้องกันและขจัดความรุนแรงต่อเด็กและสตรี โดยดําเนินการรณรงค์ตลอดเดือนพฤศจิกายน
นายอนุกูล กล่าวเพิ่มเติมว่า การลงทุนเพื่อป้องกันปัญหาความรุนแรง เป็นกลไกสําคัญในการยุติความรุนแรงต่อเด็กและสตรี โดยหน่วยทางสังคมที่สําคัญที่สุด คือ "ครอบครัว" เราต้องสร้างสถาบันครอบครัวให้เข้มแข็ง เพื่อป้องกันและลดความรุนแรงในสังคม อันจะนําไปสู่การพัฒนาประเทศที่เข้มแข็งและยั่งยืน ทุกภาคส่วนจะต้องเข้ามามีบทบาทสําคัญในการมีส่วนร่วมในการป้องกันและยุติปัญหาแล้ว อีกทั้งทุกภาคส่วนไม่ว่าจะเป็น ภาครัฐ เอกชน ประชาสังคม และทุกคนในสังคม ต้องร่วมมือกันเฝ้าระวังและแจ้งเหตุโดยทันที โดยเฉพาะภาคประชาชนต้องใส่ใจดูแลกันในชุมชน ย่อมจะสามารถทําให้ความรุนแรงขในประเทศและโลกใบนี้ลดลงได้ ทั้งนี้ กิจกรรมวันนี้ จึงเป็นโอกาสอันดี ที่หลายภาคส่วนได้มารวมตัวกัน และเป็นสัญลักษณ์แห่งการร่วมแรง ร่วมใจในการต่อสู้กับปัญหาความรุนแรงในทุกระดับ และหากพวกเราทุกคนร่วมมือกัน เราจะสามารถช่วยกันลดปัญหาความรุนแรงต่อเด็กและสตรี ทําให้พื้นที่สาธารณะ และในครอบครัวเป็นพื้นที่ปลอดภัยสําหรับเด็กและสตรี รวมถึงช่วยกันทําให้สังคมของเราเป็นสังคมที่น่าอยู่ขึ้นได้อย่างแน่นอน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พม.หนึ่งเดียว #ยุติความรุนแรง #ศรส
รัฐบาลไทย-ข่าวทำเนียบรัฐบาล-คณะกรรมการนโยบายปาล์มน้ำมันแห่งชาติ (กนป.) เตรียมต่อยอดผลิตภัณฑ์ปาล์มน้ำมัน พัฒนาขีดความสามารถเกษตรกร
วันจันทร์ที่ 27 พฤศจิกายน 2566
คณะกรรมการนโยบายปาล์มน้ํามันแห่งชาติ (กนป.) เตรียมต่อยอดผลิตภัณฑ์ปาล์มน้ํามัน พัฒนาขีดความสามารถเกษตรกร
คณะกรรมการนโยบายปาล์มน้ํามันแห่งชาติ (กนป.) เตรียมต่อยอดผลิตภัณฑ์ปาล์มน้ํามัน พัฒนาขีดความสามารถเกษตรกร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดภายหลังประขุมคณะกรรมการนโยบายปาล์มน้ํามันแห่งชาติ (กนป.) ครั้งที่ 2/2566 โดยมีนายภูมิธรรม เวชยชัย รองนายกรัฐมนตรี เป็นประธาน ผู้บริหารกระทรวงเกษตรและสหกรณ์ และผู้บริหารหน่วยงานที่เกี่ยวข้อง เข้าร่วม ณ ห้องประชุมบุรฉัตรไชยากร สํานักงานปลัดกระทรวงพาณิชย์ ว่า ประเทศไทยเป็นผู้ผลิตน้ํามันปาล์มเป็นลําดับที่ 3 ของโลก โดยมีอัตราการสกัดน้ํามันปาล์มของไทย ณ เดือนมกราคม – ตุลาคม 2566 อยู่ที่ 18.28% กระทรวงเกษตรฯ โดย สํานักงานมาตรฐานสินค้าเกษตรและอาหารแห่งชาติ (มกอช.) ได้กําหนดมาตรการรับซื้อผลปาล์ม เพื่อส่งเสริมการผลิตและการซื้อของทะลายปาล์มคุณภาพ ได้แก่ 1) ทะลายปาล์มน้ํามัน ซึ่งจะกําหนดมาตรฐานทะลายปาล์มน้ํามันที่มีคุณภาพ พร้อมที่จะเก็บเกี่ยว 2) การปฏิบัติที่ดีสําหรับลานเททะลายปาล์มน้ํามัน ซึ่งจะกําหนดมาตรฐานลานเทที่ดีตั้งแต่การรับซื้อ การเก็บรักษา รวมถึงการขนส่งทะลายปาล์มน้ํามันไปยังโรงงานสกัดน้ํามันปาล์ม เพื่อให้ได้ทะลายปาล์มน้ํามันที่ดีมีคุณภาพ เหมาะแก่การใช้เป็นวัตถุดิบในโรงงานสกัดน้ํามันปาล์ม โดยมาตรการดังกล่าวกําหนดขึ้นเพื่อให้มีแนวทางการปฏิบัติไปในทิศทางเดียวกัน พร้อมทั้งเตรียมผลักดันการต่อยอดสินค้าทางเกษตรจากปาล์มน้ํามันในชุมชน โดยการส่งเสริมและพัฒนาองค์ความรู้เกษตรกร เพื่อพัฒนาขีดความสามารถในการแข่งขันให้ทันต่อสถานการณ์โลกและเกิดประโยชน์สูงสุด
สําหรับโครงการบริหารจัดการสมดุลน้ํามันปาล์ม ปี 2566-2567 ที่ประชุมมีมติให้มีการทบทวนรายละเอียดโครงการอย่างรอบคอบ รวมทั้งเร่งรัดการศึกษาวิจัยให้แล้วเสร็จในระยะเวลาที่กําหนด เพื่อรักษาราคาสมดุลและช่วยเหลือเกษตรกรตามความเหมาะสมต่อไป
รัฐบาลไทย-ข่าวทำเนียบรัฐบาล-Re X-ray ความเดือดร้อนของ ปชช. ทุกพื้นที่ ตั้งเป้าสำรวจให้แล้วเสร็จภายใน 31 ม.ค. 67
วันอาทิตย์ที่ 26 พฤศจิกายน 2566
Re X-ray ความเดือดร้อนของ ปชช. ทุกพื้นที่ ตั้งเป้าสํารวจให้แล้วเสร็จภายใน 31 ม.ค. 67
.....
กระทรวงมหาดไทย เร่งสํารวจปัญหาความเดือดร้อนของประชาชน ตั้งเป้าสํารวจปัญหาให้แล้วเสร็จภายใน 31 ม.ค. 67 เพื่อให้ทันต่อการประชาคมแผนในระดับชุมชน/หมู่บ้าน และองค์กรปกครองส่วนท้องถิ่น
.
และให้นําข้อมูลที่ได้จากการ Re X-ray ในครั้งนี้เข้าสู่เวทีประชาคมแผนในระดับต่าง ๆ เพื่อให้ปัญหาของประชาชนได้ถูกบรรจุไว้ในแผน และนําไปสู่การแก้ไขปัญหาต่อไป
.
ปัจจุบัน เจ้าหน้าที่จากหน่วยงานที่เกี่ยวข้อง สามารถเก็บข้อมูลจากครัวเรือนได้แล้ว 14,562,655 ล้านครัวเรือน แบ่งเป็นดังนี้
>> ครัวเรือนที่มีปัญหา 3,810,466 ครัวเรือน
>> แก้ไขปัญหาแล้ว 3,614,409 ครัวเรือน (94.85%)
>> อยู่ระหว่างดําเนินการแก้ไขปัญหา 196,057 ครัวเรือน (5.15%)
ทั้งนี้ ได้มอบหมายให้ผู้ว่าราชการจังหวัด นายอําเภอ ใช้กลไกทีมจังหวัด ทีมอําเภอ บูรณาการทีมที่เป็นทางการมาประชุมหารือวางหาแนวทางร่วมกัน เพื่อให้การสํารวจเป็นไปอย่างครอบคลุมและรับทราบปัญหาที่แท้จริงของประชาชน
.
อ่านเพิ่มเติม คลิก:https://www.thaigov.go.th/news/contents/details/75149
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. อนุมัติ ร่าง พ.ร.บ.สมรสเท่าเทียม เตรียมเสนอ สภา สส. ต่อไป
วันอาทิตย์ที่ 26 พฤศจิกายน 2566
ครม. อนุมัติ ร่าง พ.ร.บ.สมรสเท่าเทียม เตรียมเสนอ สภา สส. ต่อไป
.....
ครม. อนุมัติหลักการร่าง พ.ร.บ.แก้ไขเพิ่มเติมประมวลกฎหมายแพ่งและพาณิชย์ (ฉบับที่ ...) พ.ศ. ... (สมรสเท่าเทียม) ตามที่กระทรวงยุติธรรม เสนอ ซึ่งมีสาระสําคัญคือ การแก้ไขให้บุคคล 2 คน ไม่ว่าเพศใดก็สามารถทําการหมั้นและสมรสกันได้ มีสิทธิหน้าที่ และสถานะทางครอบครัวเท่าเทียมกัน โดยแก้ไขคําว่า “ชาย” “หญิง” “สามี” “ภริยา” และ “สามีภริยา” เป็น “บุคคล” “ผู้หมั้น” “ผู้รับหมั้น” และ “คู่สมรส”
.
เนื่องจากสภาพสังคมปัจจุบัน มีคู่รักเพศเดียวกันอาศัยอยู่ร่วมกันเป็นครอบครัวจํานวนมาก แต่ยังขาดเครื่องมือทางกฎหมายดูแลความสัมพันธ์แบบครอบครัว เช่น สิทธิในการตัดสินใจในการรักษาพยาบาล สิทธิในการอุปการะเลี้ยงดูซึ่งกันและกัน สิทธิในการจัดการทรัพย์สินร่วมกัน และสิทธิในการรับมรดก
.
กระทรวงยุติธรรม ได้จัดการรับฟังความเห็นต่อร่าง พ.ร.บ.ดังกล่าว ทางเว็บไซต์ law.go.th และเว็บของกรมคุ้มครองสิทธิและเสรีภาพ ตั้งแต่วันที่ 31 ต.ค. – 14 พ.ย.66 รับฟังความเห็นร่วมกับผู้แทนกลุ่มศาสนา พุทธ คริสต์ และอิสลาม เมื่อวันที่ 7 พ.ย.66 ผ่านระบบการประชุมทางไกลกับทุกภาคส่วนในทุกภูมิภาคทั่วประเทศ จํานวน 4 ครั้ง ระหว่าง 7 – 10 พ.ย.66 ประชุมเชิงปฏิบัติการและรับฟังความเห็นวันที่ 13 พ.ย.66 และประชุมรับฟังความเห็นร่วมกับผู้แทนส่วนราชการ วันที่ 14 พ.ย.66 ส่วนใหญ่เห็นชอบในหลักการ
.
ครม. มอบให้สํานักงานคณะกรรมการกฤษฎีกา ไปดําเนินการจัดทําร่างกฎหมาย เพื่อเสนอต่อสภาผู้แทนราษฎรต่อไป
.
อ่านเพิ่มเติม คลิก >>https://www.thaigov.go.th/news/contents/details/75044
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ศุภมาส” สั่งการให้ปลัดกระทรวง อว.ประชุมหน่วยงานและสถาบันการศึกษาแก้ปัญหาการทะเลาะวิวาทของนักเรียนและนักศึกษาที่เกิดขึ้นต่อเนื่องเพื่อหาแนวทางป้องกัน  เผยไม่อยากให้เกิดปัญหาซ้ำรอย
วันจันทร์ที่ 27 พฤศจิกายน 2566
“ศุภมาส” สั่งการให้ปลัดกระทรวง อว.ประชุมหน่วยงานและสถาบันการศึกษาแก้ปัญหาการทะเลาะวิวาทของนักเรียนและนักศึกษาที่เกิดขึ้นต่อเนื่องเพื่อหาแนวทางป้องกัน  เผยไม่อยากให้เกิดปัญหาซ้ํารอย
.....
“ศุภมาส” สั่งการให้ปลัดกระทรวง อว.ประชุมหน่วยงานและสถาบันการศึกษาแก้ปัญหาการทะเลาะวิวาทของนักเรียนและนักศึกษาที่เกิดขึ้นต่อเนื่องเพื่อหาแนวทางป้องกัน เผยไม่อยากให้เกิดปัญหาซ้ํารอย
เมื่อวันที่ 23 พ.ย.นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม(อว.) เปิดเผยว่า จากเหตุการณ์ปัญหาการทะเลาะวิวาทของนักเรียนและนักศึกษาบ่อยครั้งซึ่งก่อให้เกิดความสูญเสียต่อชีวิต ร่างกายและทรัพย์สินรวมทั้งเป็นการสร้างความเดือดร้อนให้แก่ประชาชนและสังคมที่เกิดขึ้นอย่างต่อเนื่อง ดังนั้น เพื่อเป็นการป้องปราม ป้องกันและแก้ไขปัญหาดังกล่าว ตนจึงได้สั่งการให้นายเพิ่มสุข สัจจาภิวัฒน์ ปลัดกระทรวง อว.จัดให้มีการประชุมเพื่อแก้ปัญหาดังกล่าวโดยเชิญหน่วยงานและสถาบันการศึกษาที่เกี่ยวข้องมาประชุมหารือเพื่อหามาตรการในการป้องกันและแก้ปัญหาการทะเลาะวิวาทของนักเรียนและนักศึกษาเพื่อเป็นแนวทางในการปฎิบัติของสถาบันอุดมศึกษาในสังกัดกระทรวง อว.ต่อไป
“ปัญหาการทะเลาะวิวาทของนักเรียนนักศึกษาเกิดขึ้นบ่อยและหลายครั้งส่งผลกระทบต่อประชาชนผู้บริสุทธิ์ประกอบกับขณะนี้สถาบันการศึกษาเริ่มทยอยเปิดเรียน กระทรวง อว.ไม่อยากให้เกิดปัญหาซ้ํารอยอย่างที่เคยเกิดขึ้นมาก่อน ซึ่งอาจจะมีการเลียนแบบก่อเหตุการณ์ขึ้นมาอีก ดังนั้นการหามาตรการป้องกันและป้องปรามเพื่อไม่เกิดเหตุการณ์รุนแรงจึงจําเป็นเร่งด่วน ดิฉันในฐานะรัฐมนตรีที่รับผิดชอบดูแลสถาบันการศึกษาและในฐานะแม่ที่มีลูกเข้าใจความสูญเสียที่เกิดขึ้น ขอยืนยันว่าจะแก้ปัญหาให้ดีที่สุด เพื่อสร้างสังคมให้น่าอยู่และปลอดภัย” นางสาวศุภมาส กล่าว
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-ปลัดกระทรวงกลาโหมให้การต้อนรับผู้ช่วยทูตทหารสาธารณรัฐสิงคโปร์ประจำกรุงเทพฯ ในโอกาสครบวาระการปฏิบัติหน้าที่ พร้อมแนะนำผู้ช่วยทูตทหารสาธารณรัฐสิงคโปร์ประจำกรุงเทพฯ (คนใหม่)
วันจันทร์ที่ 27 พฤศจิกายน 2566
ปลัดกระทรวงกลาโหมให้การต้อนรับผู้ช่วยทูตทหารสาธารณรัฐสิงคโปร์ประจํากรุงเทพฯ ในโอกาสครบวาระการปฏิบัติหน้าที่ พร้อมแนะนําผู้ช่วยทูตทหารสาธารณรัฐสิงคโปร์ประจํากรุงเทพฯ (คนใหม่)
ในวันจันทร์ที่ ๒๗ พฤศจิกายน ๒๕๖๖ เวลา ๐๙.๓๐ นาฬิกา พลเอก สนิธชนก สังขจันทร์ ปลัดกระทรวงกลาโหม ให้การต้อนรับ พันเอก Goh Han Thong (โก ฮัน ทอง) ผู้ช่วยทูตทหารสาธารณรัฐสิงคโปร์ประจํากรุงเทพฯ ในโอกาสครบวาระการปฏิบัติหน้าที่
พร้อมแนะนํา พันเอก Lee Ling Kwang Derick (ลี หลิง กวาง เดอริค) ผู้ช่วยทูตทหารสาธารณรัฐสิงคโปร์ประจํากรุงเทพฯ (คนใหม่) ณ ห้องพระบารมีปกเกล้า ในศาลาว่าการกลาโหม ทั้งนี้ ปลัดกระทรวงกลาโหม ได้กล่าวขอบคุณและชมเชย พันเอก Goh Han Thong (โก ฮัน ทอง) สําหรับการปฏิบัติหน้าที่อย่างดีเยี่ยมตลอดระยะเวลาที่ดํารงตําแหน่ง ซึ่งช่วยประสานงาน และเสริมสร้างให้กระทรวงกลาโหมของไทยและกระทรวงกลาโหมสาธารณรัฐสิงคโปร์ ได้ขยายความร่วมมือ อันดีระหว่างกันในทุก ๆ ด้าน
​สําหรับความสัมพันธ์ทางทหารระหว่างไทย - สิงคโปร์ มีพัฒนาการอย่างต่อเนื่องและมีความใกล้ชิดกันในทุกมิติ ตลอดระยะเวลา ๓ ปี ที่ผ่านมา อาทิ การแลกเปลี่ยนการเยือนในทุกระดับ การฝึกระดับ ทวิภาคีและพหุภาคี การแลกเปลี่ยนด้านการข่าว การฝึก ศึกษา และความร่วมมือด้านอุตสาหกรรมป้องกันประเทศ อีกทั้งความร่วมมือในด้านต่าง ๆ ตามที่ได้มีการจัดทําบันทึกความเข้าใจ และความตกลงระหว่าง กระทรวงกลาโหมของไทยและกระทรวงกลาโหมของสาธารณรัฐสิงคโปร์หลายฉบับ กระทรวงกลาโหม ยินดีให้การสนับสนุนการฝึกของกองทัพสาธารณรัฐสิงคโปร์ในไทยอย่างต่อเนื่อง โดยเฉพาะการฝึก CRESCENDO ณ ค่ายไทรโยค จังหวัดกาญจนบุรี โดยเป็นการฝึกภายใต้ความตกลงเรื่องการฝึกของกองทัพสิงคโปร์ในราชอาณาจักรไทยระหว่างรัฐบาลไทยกับรัฐบาลสาธารณรัฐสิงคโปร์ นับว่าเป็นประโยชน์ต่อการพัฒนาขีดความสามารถของกําลังพลของทั้งสองกองทัพ
​ดังนั้นการเข้าพบในครั้งนี้จึงถือเป็นโอกาสอันดีที่จะได้แสดงความขอบคุณสําหรับการให้ความช่วยเหลือ ความร่วมมือ และการอํานวยความสะดวกในการประสานงานระหว่างเป็นอย่างดีมาโดยตลอด และเป็นโอกาสอันดีที่จะได้ทําความรู้จักและสร้างความคุ้นเคยกับผู้ช่วยทูตทหารสาธารณรัฐสิงคโปร์กรุงเทพฯ (คนใหม่) เพื่อประโยชน์ในการสานต่อความร่วมมือระหว่างหน่วยงานของทั้งสองประเทศให้แน่นแฟ้นยิ่งขึ้นต่อไป
รัฐบาลไทย-ข่าวทำเนียบรัฐบาล-การตรวจราชการ จังหวัดสุโขทัย ของนายเศรษฐา  ทวีสิน นายกรัฐมนตรี
วันจันทร์ที่ 27 พฤศจิกายน 2566
การตรวจราชการ จังหวัดสุโขทัย ของนายเศรษฐา  ทวีสิน นายกรัฐมนตรี
การตรวจราชการ จังหวัดสุโขทัย ของนายเศรษฐา  ทวีสิน นายกรัฐมนตรี
การตรวจราชการ
จังหวัดสุโขทัย ของนายเศรษฐา ทวีสิน
นายกรัฐมนตรี
รัฐบาลไทย-ข่าวทำเนียบรัฐบาล-​โฆษกรัฐบาล ประชาสัมพันธ์เตือนเมียนมาห้ามคนต่างชาติบินไปยังเมืองล่าเซี่ยวและท่าขี้เหล็ก ฝ่าฝืนจะได้รับโทษ พร้อมแนะคนไทยเลี่ยงเดินทางเข้าพื้นที่ที่รัฐบาลเมียนมา และแจ้งลงทะเบียนการพำนักในเมียนมากับสถานเอกอัครราชทูต ณ กรุงย่างกุ้ง
วันจันทร์ที่ 27 พฤศจิกายน 2566
27/11/2566
​โฆษกรัฐบาล ประชาสัมพันธ์เตือนเมียนมาห้ามคนต่างชาติบินไปยังเมืองล่าเซี่ยวและท่าขี้เหล็ก ฝ่าฝืนจะได้รับโทษ พร้อมแนะคนไทยเลี่ยงเดินทางเข้าพื้นที่ที่รัฐบาลเมียนมา และแจ้งลงทะเบียนการพํานักในเมียนมากับสถานเอกอัครราชทูต ณ กรุงย่างกุ้ง
​โฆษกรัฐบาล ประชาสัมพันธ์เตือนเมียนมาห้ามคนต่างชาติบินไปยังเมืองล่าเซี่ยวและท่าขี้เหล็ก ฝ่าฝืนจะได้รับโทษ พร้อมแนะคนไทยเลี่ยงเดินทางเข้าพื้นที่ที่รัฐบาลเมียนมา และแจ้งลงทะเบียนการพํานักในเมียนมากับสถานเอกอัครราชทูต ณ กรุงย่างกุ้ง
วันนี้ (27 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า สถานเอกอัครราชทูต ณ กรุงย่างกุ้งแจ้งข้อแนะนําในการเดินทางสําหรับคนไทยที่อาศัยหรือท่องเที่ยวในเมียนมา ภายหลังเกิดเหตุการณ์ไม่สงบในเมียนมา ซึ่งส่งผลให้ทางการเมียนมาประกาศกฎอัยการศึกในบางพื้นที่
โฆษกประจําสํานักนายกรัฐมนตรีกล่าวว่า สถานเอกอัครราชทูตฯ ได้เน้นย้ําถึงประกาศห้ามคนต่างชาติซื้อบัตรโดยสารเครื่องบิน เพื่อเดินทางไปยังเมืองล่าเซี่ยวและท่าขี้เหล็ก เมียนมา ซึ่งมีผลบังคับใช้ตั้งแต่เดือนพฤษภาคม 2566 โดยผู้ฝ่าฝืนจะได้รับโทษจําคุกหรือ/และปรับ ตามดุลยพินิจของเจ้าหน้าที่เมียนมา ที่ผ่านมาพบว่ามีคนต่างชาติได้ทําการฝ่าฝืนเพื่อซื้อตั๋วในการเดินทางไปยังพื้นที่ดังกล่าวและได้รับพิจารณาโทษแล้ว
นอกจากนี้ ยังได้แนะนําให้คนไทยเลี่ยงการเดินทางเข้าไปยังพื้นที่ที่ทางการเมียนมาประกาศกฎอัยการศึก โดยเฉพาะรัฐฉาน สําหรับคนไทยที่ต้องการเดินทางไปยังเมืองอื่น ๆ ในเมียนมา เช่น กรุงย่างกุ้ง เมืองมัณฑะเลย์ เมืองพุกาม เป็นต้น สถานเอกอัครราชทูตฯ ขอให้ผู้เดินทางติดตามข้อมูลข่าวสารจากแหล่งข่าวที่น่าเชื่อถืออย่างใกล้ชิดเพื่อตรวจสอบสถานการณ์ก่อนออกเดินทาง
ทั้งนี้ สถานเอกอัครราชทูตฯ ได้ขอความร่วมมือให้คนไทยที่พํานักหรือเดินทางท่องเที่ยวในเมียนมา ลงทะเบียนการพํานักในเมียนมากับสถานเอกอัครราชทูตฯ เพื่อติดต่อและรับข้อมูลในกรณีเกิดเหตุฉุกเฉินได้ 3 ช่องทาง ได้แก่ 1) เบอร์ฉุกเฉิน สอท. ณ กรุงย่างกุ้ง +95 988 0916795 2) Official Thai Consular ID Line: @395cxuuo และ 3) ลิงก์
https://docs.google.com/forms/d/1EvXE8rSvSfLMPcyw5lgxnSqXWw4ySljcYxjb19HN1wk/viewform?edit_requested=true&pli=1&fbclid=IwAR3Pn9lzCJ2uHJXX8oXTkfOJs-RSlx0wgkFL1yF_K6E9ix0eeGw1RqEqx-k
“ รัฐบาลขอให้คนไทยที่พํานักหรือเดินทางท่องเที่ยวอยู่ในเมียนมาทุกท่านปฏิบัติตามประกาศดังกล่าวอย่างเคร่งครัดเพื่อความปลอดภัย และขอให้ทุกท่านแจ้งข้อมูลการพํานักหรือเดินทางท่องเที่ยวในเมียนมาให้กับสถานเอกอัครราชทูตฯ เพื่อที่ทางสถานเอกอัครราชทูตฯ สามารถติดต่อและส่งข้อมูลที่เป็นประโยชน์ รวมทั้งให้ความช่วยเหลือแก่ท่านได้หากเกิดเหตุฉุกเฉิน” นายชัย กล่าว